laion/Wikipedia-Exotic huggingface dataset:
1. kuusjoon

1. kuusjoon “Muutuste raamatu” 64-jast kuusjoonest on Ilm (乾 Qián). LOOMINE. QIAN hieroglüüfi piktograafika on seotud päikese, selle tõusu ja valguskiirguse kasvuga. Samas on joontel juttu lóng'ist (draakon), kes on hiinlastele vihma sümbol. (Vaid viimasel joonel on juttu kõrgenevast (kõrgistuvast) draakonist, mis seostub lääneliku lohe ja põuaga.) Päike ja vihm olid põllumajandusele tuginevale Zhou kultuurile otsesteks eluloojateks. Ülaloleval, loomingu algusele kohaselt ilma raamita pildil, on näha lóngi koos päiksetõusuga välja(le) ilmuvat (II joon). Mis juhtub kui tervikliku maalinäituse, mille taustaks on laul, asemel sattuda vaid tavalises olmemelus lugema maalide ritta pandud ja argikeelde tõlgitud pealkirjasid? Vältimaks Zhouyi tavatõlke eksitavust on vähemalt esimese kuusjoone korral toodud joonte lõikes ära selle praegune hieroglüüfika koos vormilise ülesehitusega ning lisatud ka teksti kaasaegne hiina keelne lugemine (tonaalne). (On avaldatud arvamust, et ütlused joonte numbrilisuse kohta, nagu ka põhitekstist kuusjoone nime eraldi ette toomine, on hilisem lisand.) Hieroglüüfe loetakse vanemas kirjavormis ülalt alla, liikudes veergudena paremalt vasakule. 乾. 元、,、貞. 用九. 見羣龍无首, 吉. Qián. Yuán xiǎng. Lì zhēn. All Qián lóng. Wù yòng. 2. Jiàn lóng zài tián. Lì jiàn dà rén. 3. Jūn zǐ zhōng rì qián qián. Xī tì ruò lì. Wú jiù. 4. Huò yuè zài yuān. Wú jiù. 5. Fēi lóng zài tiān. Lì jiàn dà rén. Üll Kàng lóng. Yǒu huǐ. Üheksad teos: Jiàn qún lóng wú shǒu. Jí. 1./64 ILM (QIAN) (Loomine) Peamises edu, soodsaks püsivus. 1./6 ALL ON ÜHEKSA Varjunud draakon. – Ära tegutse! 2./6 TEISEKS ÜHEKSA Põllule ilmunud draakon. – Soodsaks kohtuda suure inimesega! 3./6 KOLMANDAKS ÜHEKSA Valitsev tark on päeva lõpuni väsimatult tegev. Õhtul on ta valvas, justkui ohus. – Laitust ei tule. 4./6 NELJANDAKS ÜHEKSA Võibolla lendutõus hüppel sügavikku. – Laitust ei tule. 5./6 VIIENDAKS ÜHEKSA Taevas lendav draakon. – Soodsaks kohtuda suure inimesega! 6./6 ÜLAL ON ÜHEKSA Kõrgenev draakon. – Tuleb kahetsus. ÜHEKSATE TEGEVUS Välja ilmunud peata draakonite salk. – Õnn! VI joon. Karl Popperi sõnastatud falsifikatsioon aitab leida piire, milles juba olemasolevale tunnetusele antud vorm (V joonel) enam ei kehti. Just selle vana vormiga nende piiride ületamine toob kahetust. (Aeg on loobuda valitsemisest (V positsioon) ja tõmbuda tagasi puhtasse loomingusse (VI joon).) "arhiivikoopia". Originaali arhiivikoopia seisuga 15. märts 2011. Vaadatud 27. jaanuar 2011.{{cite web}}: CS1 hooldus: arhiivikoopia kasutusel pealkirjana (link) [1][alaline kõdulink] Ivo Vahur, Muutuste raamatu keel. Tallinn 2009 ISBN 9789949184507 Ilma kuusjoone hieroglüüftekstt hiina Vikitekstides Chinas text project. 1. Qian [2] Commentaries and trans­for­mations is at the root of Chinese thought. Tr. R.Wilhelm (en, fr). 1. Qian [3] Yi Jing, Oracle of the Sun Ching or (by LiSe Heyboer) 1.Qian [4] R.Wilhelm 1. [5]; James Legge Yî King 1. [6]; I Ching Plus Hexagram Notes 1. [7]
Harry Redknapp

Henry James "Harry" Redknapp (sündinud 2. märtsil 1947 Londonis) on endine Inglismaa jalgpallur. Oma jalgpallurikarjääri jooksul mängis Redknapp poolkaitsjana klubides West Ham United, Bournemouth, Brentford, Seattle Sounders. Treenerina võitis ta koos Portsmouthiga hooajal 2007–2008 FA Cupi. Aastast 2008 kuni 2012 töötas Tottenhamis ja siis kuni 2015 klubis Queens Park Rangers. Tema juhtimisel jõudis Tottenham esmakordselt UEFA Meistrite Liiga kvalifikatsioonivooruni, pärast seda ka oma grupi esimeselt kohalt väljalangemismängudeni. Viimati oli ta 2017. aastal Birmingham City peatreener. Harry Redknapp on poolkaitsja Frank Lampardi onu. Redknappi poeg Jamie Redknapp oli Liverpooli asekapten ja pärast ka kapten.
Primeira Liga

Primeira Liga (praegune nimi sponsorite tõttu Liga ZON Sagres) on Portugali klubijalgpalli kõrgeim liiga. Primeira Liga asutati aastal 1934 ja praegu osaleb võistlustel 18 meeskonda. Liiga meistriks on tulnud viis klubi ning suurem osa võitudest jaguneb kolme suurklubi Benfica, Porto ja Sportingu vahel, ühe korra on võitnud Belenenses ja Boavista. UEFA koefitsiendi järgi oli Portugali liiga perioodil 2018–2023 Euroopa jalgpalli kõrgliigade seas tugevuselt seitsmendal kohal. Lissaboni Benfica (38) FC Porto (30) Lissaboni Sporting (19) Belenenses (1) Boavista (1) Country coefficients. uefa.com. Vaadatud 10.8.2023 Ametlik koduleht
Anne Vabarna

Anne Vabarna (21. (vkj 9.) detsember 1877 Võpolsova – 7. detsember 1964 Tonja) oli kirjaoskamatu setu rahvalaulik, keda on nimetatud ka lauluemaks, regivärsiliste eeposte Neio koolulaul & Suurõq sajaq ning Peko looja. Anne Vabarna elas Tonja külas, tema sünnipaika tähistab skulptor Elmar Rebase valmistatud mälestusmärk Võpolsova külas. Anne Vabarna kui silmapaistva lauliku avastaja oli soome folklorist Armas Otto Väisänen rahvaluule kogumisretkel 1923. aasta suvel. Setomaa vald annab välja Anne Vabarna nimelist omakultuuripreemiat seto pärimuskultuuri edasikandmisel tehtud silmapaistva töö eest. "Armas Otto Väisänen". Estofilia. Tallinn: Soome suursaatkond. 2018. Vaadatud 04.05.2018. Paul Hagu. Setu lauluema Anne Vabarna www.folklore.ee http://maaleht.delfi.ee/news/eestielu/arhiiv/anne-vabarna-nimelise-omakultuuripreemia-laureaadid-on-selgunud?id=67396322 Paulopriit Voolaine. "Setu lauluema Vabarna Anne "Peko (Pekolanõ)"". Eesti Kirjandus nr 22, 1928, lk 6-21. Paulopriit Voolaine. "Setu lauluema Vabarna Anne "Peko laulu" II osa". Eesti Kirjandus nr 24, 1930, lk 378-389. Peko. Setu rahvuseepos. Kuopio: Snellman-Instituutti, 1995. Anne Vabarna
Mai Kravtsov

Mai Kravtsov (1. veebruar 1845 Tapurla – 18. märts 1933) oli eesti rahvalaulik. Ta oli tuntuim Kolga ranna laulik 19.-20. sajandi vahetusel. Mai isa Jürg Krönvalk oli pärit pillimeeste suguvõsast Jumindalt. Mai ema suri noorelt ja Mai, õde Ann ja vend Jaan jäid ema õe Triinu kasvatada. Mai õde Ann Tootsel oli samuti rahvalaulik. Mai Kravtsovi poeg Mart mängis viiulit ja laulis. Mail oli ka tütar Liisa. Mai Kravtsov oli rahvalaulik Anna Paalbergi onunaine. I. Perepärimuse uurimissuunad Eestis folklore.ee (vaadatud 3. veebruar 2012) Kultuurilaegas[alaline kõdulink] Foto
Lissaboni Benfica

Sport Lisboa e Benfica (tuntud ka SL Benfica, Lissaboni Benfica nimede ja lühendi SLB all, algselt Grupo Sport Lisboa) on spordiklubi, mis baseerub Lissabonis (Portugal). Klubi on enamasti tuntud tänu oma jalgpalli meeskonnale, mis mängib Portugali kõrgliigas Primeira Liga. Jalgpalliklubi on kõige edukam Portugali klubi kodumaistel võistlustel ja see on üks Portugali jalgpalli suurest kolmikust (Três Grandes). Lisaks Benficale loetakse kolmikusse kuuluvaiks ka FC Porto ja Lissaboni Sporting. Lissaboni Benfica on 38-kordne Portugali meister jalgpallis, klubi on lisaks 26 korda võitnud Portugali karikavõistlused Taça de Portugal. Peale jalgpalli klubis tegeldakse korvpalli, rulluisuhoki, saalijalgpalli, võrkpalli, käsipalli, veepalli, jalgrattasõidu ja teiste spordialadega. 9. novembril 2008 tunnustati Benficat Guinnessi rekordite raamatu poolt klubina, millel on kõige enam registreeritud liikmeid (tol ajal 160 398). 23. juuniks 2010 oli registreerinud klubis rohkem kui 218 000 liikme üle kogu maailma. Primeira Liga Võidud (38): 1935–36, 1936–37, 1937–38, 1941–42, 1942–43, 1944–45, 1949–50, 1954–55, 1956–57, 1959–60, 1960–61, 1962–63, 1963–64, 1964–65, 1966–67, 1967–68, 1968–69, 1970–71, 1971–72, 1972–73, 1974–75, 1975–76, 1976–77, 1980–81, 1982–83, 1983–84, 1986–87, 1988–89, 1990–91, 1993–94, 2004–05, 2009–10, 2013–14, 2014–15, 2015–16, 2016–17, 2018–19, 2022–2023 Campeonato de Portugal / Taça de Portugal Võidud (26) – 1939–40, 1942–43, 1943–44, 1948–49, 1950–51, 1951–52, 1952–53, 1954–55, 1956–57, 1958–59, 1961–62, 1963–64, 1968–69, 1969–70, 1971–72, 1979–80, 1980–81, 1982–83, 1984–85, 1985–86, 1986–87, 1992–93, 1995–96, 2003–04, 2013–14, 2016–17 Taça da Liga Võidud (7) – 2008–09, 2009–10, 2010–11, 2011–12, 2013–14, 2014–15, 2015–16 Supertaça Cândido de Oliveira Võidud (8): 1980, 1985, 1989, 2005, 2014, 2016, 2017, 2019 Euroopa karikas Võidud (2): 1960–61; 1961–62 Ametlik koduleht
Utah Jazz

Utah Jazz on USA korvpalliklubi, mis mängib korvpalliliigas NBA. Meeskond kuulub läänekonverentsi loodedivisjoni ja peab oma kodumänge Salt Lake Citys Vivint Smart Home Arenal. Klubi ajalugu ulatub aastasse 1974, kui asutati New Orleans Jazz, mis kolis pärast viit hooaega Utah'sse. Jazz oli algusaegadel üks NBA edutumaid klubisid – esimest korda jõuti väljalangemismängudeni alles 1984. aastal ehk kümme aasta pärast korvpalliklubi asutamist. Jazzi kõige edukamad hooajad jäävad aastaisse 1984–2003, mil ligi kaks kümnendit olid meeskonna tugitaladeks mängujuht John Stockton ja suur ääremängija Karl Malone. 1997. ja 1998. aastal NBA finaali jõudnud Jazz pidi mõlemal korral tunnistama Michael Jordani ja Chicago Bullsi 4 : 2 paremust. Udoka Azubuike Bojan Bogdanović Jordan Clarkson Mike Conley jr Derrick Favors Rudy Gobert Shaquille Harrison Elijah Hughes Joe Ingles Donovan Mitchell Juwan Morgan Georges Niang Royce O'Neale Miye Oni Pete Maravich Adrian Dantley Mark Eaton John Stockton Karl Malone Jeff Hornacek Andrei Kirilenko Deron Williams Utah Jazz
Daniel Handler

Daniel Handler (pseudonüüm Lemony Snicket; sündinud 28. veebruaril 1970 San Franciscos) on Ameerika Ühendriikide kirjanik, stsenarist ja akordionimängija. Kolm oma romaani on ta kirjutanud kodanikunime all: "The Basic Eight", "Watch Your Mouth" ja "Adverbs". Aastatel 1999–2006 kirjutas ta Lemony Snicketi pseudonüümi all lastele romaanide sarja "Sari õnnetuid lugusid" ("A Series of Unfortunate Events"). Handler on abielus kunstnik Lisa Browniga, neil sündis 2003. aastal poeg Otto. Perekond elab San Franciscios.
Mārtiņš Freimanis

Mārtiņš Freimanis (7. veebruar 1977 Liepāja – 27. jaanuar 2011 Riia) oli läti laulja, helilooja, laulukirjutaja ja näitleja. 2003. aastal esindas ta ansambliga F.L.Y. Eurovisiooni lauluvõistlusel Lätit lauluga "Hello From Mars". Freimanis kirjutas duetile Valters & Kaža loo "The War Is Not Over", mille duett esitas 2005. aasta Eurovisiooni lauluvõistlusel ja sai finaalis 5. koha. Gripp tappis 33-aastase Läti popstaari Delfi, 27. jaanuar 2011
Ba (jumalanna)

Ba on hiina mütoloogias põuajumalanna, müütilise keisri Huangdi tütar. Elementide lahingu ajal käskis Huangdi teda ähvardava kaotuse tõttu rünnata Chi Yu vägesid lämbe palavusega. See hävitas Chi Yu vaprad sõdalased peaaegu täielikult. Ba kaotas selle tagajärjel taevasse tõusmise väe ning pidi jääma maa peale elama.
Lemony Snicket

Lemony Snicket on mitmete kirjandusteoste autor ja romaanisarja "Sari õnnetuid lugusid" tegelane. Tema kohta on ilmunud fiktsionaalne autobiograafia "Lemony Snicket: The Unauthorized Autobiography". Romaanisarja järgi tehtud filmis mängib teda Jude Law.
Lissaboni Sporting

Sporting Clube de Portugal (Sporting, Sporting CP) on Portugali spordiklubi, mis on tuntud eeskätt Portugali kõrgliigas Primeira Ligas mängiva jalgpallimeeskonna järgi. Klubis on üle 100 000 registreeritud liikme. Lissaboni Sportingis tegeldakse jalgpalli, ujumise, käsipalli, poksi, male ja teiste spordialadega. Lissaboni Sporting on FC Porto ja Lissaboni Benfica kõrval üks kolmest suurest jalgpalliklubist Portugalis. Sporting on 54 tiitliga kolmas kõige edukam jalgpalliklubi Portugalis. Seisuga 1. veebruar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Primeira Liga Võitja (20): 1940–41, 1943–44, 1946–47, 1947–48, 1948–49, 1950–51, 1951–52, 1952–53, 1953–54, 1957–58, 1961–62, 1965–66, 1969–70, 1973–74, 1979–80, 1981–82, 1999–2000, 2001–02, 2020–21, 2023/24 Taça de Portugal Võitja (17): 1940–41, 1944–45, 1945–46, 1947–48, 1953–54, 1962–63, 1970–71, 1972–73, 1973–74, 1977–78, 1981–82, 1994–95, 2001–02, 2006–07, 2007–08, 2014–15, 2018–19 Taça da Liga Võitja(4): 2017–18, 2018–19, 2020–21, 2021–22 Supertaça Cândido de Oliveira Võitja (9): 1982, 1987, 1995, 2000, 2002, 2007, 2008, 2015, 2021 Campeonato de Portugal Võitja (4): 1922–23, 1933–34, 1935–36, 1937–38 Euroopa karikavõitjate karikas Võitja (1): 1963–64 UEFA Intertoto karikas Võitja (1): 1967–68 "Plantel". Sporting Clube de Portugal. Ametlik koduleht
Puuvili

Puuvili on toiduks tarvitatav viljapuu vili.  Pikemalt artiklis Puuviljade loend Aiva ehk küdoonia – harilik küdoonia (Cydonia oblonga) Alõtša – haraline ploomipuu (Prunus cerasifera) Apelsin – apelsinipuu (Citrus × sinensis) Aprikoos – aprikoosipuu (Prunus armeniaca) Avokaado – ameerika pirnloorber (Persea americana) Bilimbi – bilimbi-averroa (Averrhoa bilimbe) Dattel – datlipalm (Phoenix dactylifera) Granaatõun – harilik granaadipuu (Punica granatum) Greip – greibipuu (Citrus × paradisi) Guajaav – harilik guajaavipuu (Psidium guajavi) Hurmaa – idadiospüür ehk kakidiospüür ehk kakiploomipuu (Diospyros kaki) Kiivi – kiivi-aktiniidia (Actinidia deliciosa) Kirss Hapukirss – hapu kirsipuu ehk harilik kirsipuu (Prunus cerasus) Murel – murelipuu (Prunus cerasus var. austera), hapu kirsipuu teisend Maguskirss – magus kirsipuu (Prunus avium) Karamboola ehk tähtvili – karamboola-averroa (Averrhoa carambola) Klementiin – harilik mandariinipuu sort 'Clementine' Kreek – kreegipuu (Prunus domestica var. insititia) Laim Hapulaim – hapu laimipuu ehk limonellipuu (Citrus aurantiifolia) Maguslaim – magus laimipuu ehk limetipuu (Citrus limetta) Litši – hiina litšipuu (Litchi chinensis) Mandariin – harilik mandariinipuu (Citrus reticulata) Mango – india mangopuu (Mangifera indica) Mangostan – mangostanipuu ehk harilik gartsiinia (Garcinia mangostana) Nektariin – nektariinipuu (Prunus persica var. nucipersica) Oliiv – harilik õlipuu ehk euroopa õlipuu (Olea europaea) Papaia – harilik papaia (Carica papaya) Persimon – diospüür (Diospyros ssp) Pirn – aed-pirnipuu (Pyrus communis) või teised pirnipuu liigid Ploom – harilik ploomipuu (Prunus domestica) Pomel ehk pompelmuus – pomelipuu (Citrus maxima) Sidrun – harilik sidrunipuu (Citrus limon) Sviiti – sviitipuu (Citrus × paradisi 'Oroblanco') Viigimari ehk viik – harilik viigipuu (Ficus carica) Viinamari – viinapuu (Vitis ssp) Virsik – harilik virsikupuu (Prunus persica) Lamevirsik – lame virsikupuu (Prunus persica f. compressa) Õun – aed-õunapuu (Malus domestica) Sageli puuviljadeks peetavad banaanid ja ananassid on tegelikult rohttaimede viljad. Puuviljade loend Puuviljaaed "Food and Agriculture Organization of the United Nations: Production". faostat3.fao.org (inglise). Originaali arhiivikoopia seisuga 19.10.2016. Vaadatud 27.01.2015.
2011. aasta Eesti Muusikaauhinnad

2011. aasta Eesti Muusikaauhinnad (A. Le Coq Live Eesti Muusikaauhinnad 2011) oli 13. galakontsert, kus Eesti Fonogrammitootjate Ühing jagas iga-aastaseid Eesti Muusikaauhindu. Tunnustuse osaliseks said need Eesti muusikud, kellel oli 2010 aasta jooksul ilmunud album. Üritus toimus 17. veebruaril 2011 Nokia kontserdimajas. Laval esinesid Ott Lepland, Lenna, Koit Toome, The Sun, Ultima Thule jt. Esmakordselt astus külalisesinejana eesti publiku ette skandinaavia juhtivamaid rokkbände Sunrise Avenue, kelle hittsingel «Fairytale Gone Bad» oli paari aasta eest paljude Euroopa raadiote edetabelite tipus.. Kontserdi otseülekande tegi TV3. Žüriisse kuulus 149 inimest. Auhinnad jagati välja 14. kategoorias. Kokku anti žüriile hinnata 124 eelmise aasta jooksul ilmunud albumit ning 87 muusikavideot. Auhindade 15. kategooria – Panus Eesti Muusikasse võitja, selgus muusikaauhindade taga seisva Eesti Fonogrammitootjate Ühingu liikmete otsusega, mis kuulutati välja auhinnatseremoonial. Õhtujuhtideks olid lauljad Tanel Padar ja Maarja-Liis Ilus. Liisi Koikson: "Üksinda" Koit Toome: "Mälestused"/"Nädalalõpp" Zetod: "Lätsi sanna" Metsatöll: "Nüüd tulge, mu kaimud" Ultima Thule: "Varavalmik" Ott Lepland: "Otsides ma pean su jälle leidma" / "Läbi öise Tallinna" Lenna Kuurmaa: "Maailm ei keerle" Sunrise Avenue: "Fairytale Gone Bad"/"Hollywood Hills" Singer Vinger: "Läbi elu" Tanel Padar & The Sun: "Valguskiirus" Võitjad on loetletud esimesena ning paksus kirjas. Enim figureerivad nominatsioonides Lenna (viies kategoorias), Koit Toome ja Orelipoiss (mõlemad neljas). Muusikaauhinnad 2011. Muusikaauhinnad 2011 Žürii 2011. Eesti Muusikaauhinnad Õhtujuhid 2011. Õhtujuhid 2011 Kristin Aasma. Eesti Muusikaauhinnad: Lenna võitis neli tiitlit, Koit Toome auhinnata. Õhtuleht, 17. veebruar 2011 Selgusid Eesti Muusikaauhindade nominendid. Nominendid 2011 Eesti Muusikaauhinnad 2011
Maria Pietilä-Holmner

Maria Pietilä-Holmner (sündinud 25. juulil 1986 Uumajas) on Rootsi mäesuusataja, kelle suurim saavutus on suurslaalomis saadud hõbemedal 2007. aasta maailmameistrivõistlustel Åres. Maria Pietilä-Holmnerit treenib tema soomlasest isa Tom Pietilä, kes on endine jäähokimängija. Pietilä-Holmner sai 2005. aasta MM-il Santa Caterinas slaalomis 13. ja suurslaalomis 16. koha. 2006. aasta taliolümpiamängudel Torinos tuli ta suurslaalomis 10. ja slaalomis 21. kohalee. Samal talvel võitis ta slaalomis juunioride maailmameistrivõistlustel kuldmedali. 2007. aasta maailmameistrivõistlustel Åres sai Pietilä-Holmner suurslaalomis hõbemedali suurslaalomis Nicole Hospi järel. 2009. aasta MM-il Val-d'Isères oli ta suurslaalomis kaheksas ja 2010. aasta OM-il Vancouveris slaalomis neljas. Pietilä-Holmner võistles esimest korda maailma karikasarjas 26. oktoobril 2002 Söldenis suurslaalomis. Kolme parema hulka jõudis ta esimest korda 15. novembril 2008 Levis slaalomis, kui sai 2. koha. 2010.–2011. aasta maailma karikasarja Aspeni etapil 28. novembril 2010 jõudis ta esimest korda poodiumile, kui võitis slaalomi. 2007 Åres hõbemedal suurslaalomis 2011 Garmisch-Partenkirchenis pronksmedal slaalomis pronksmedal võistkonnavõistluses 2013 Schladmingis pronksmedal võistkonnavõistluses 2015 Beaver Creekis hõbemedal võistkonnavõistluses 2006 Mont Sainte-Anne'is juunioride maailmameister slaalomis Maria Pietilä-Holmner on startinud maailma karikasarja etappidel 171 korral (seisuga 24. jaanuar 2015). Poodiumile on ta jõudnud 9 korral, millest 3 korda on ta olnud kõige kõrgemal astmel. Maria Pietilä-Holmner FIS-i kodulehel (inglise)
Söldeni vald

Sölden on vald (Gemeinde) Austrias Tirooli liidumaal Imsti ringkonnas Ötztali orus. 1. jaanuaril 2016 elas seal 3199 inimest. Valla pindala on 466,9 km², millest 146 km² on kaetud liustikega, 321 km² mägede, alpiaasade ja metsadega ning vaid umbes 1 km² on asustatud. Valla keskus Sölden on talispordikeskus. Vald on pindalalt suurim riigis. Kõrgeim tipp on Wildspitze (3768 m), mis on Großglockneri järel kõrguselt teine mägi Austrias. Ötztali liustikumaantee on kõrguselt teine sillutatud tee Euroopas. See on ligipääsutee Söldenist Rettenbachi liustikule ja Tiefenbachferneri liustikele Ötztali Alpides. Tänapäeva Söldeni lähedalt leitud algelised tööriistad annavad aimu, et piirkond on olnud asustatud tuhandeid aastaid. Ötzi, kuulus hästisäilinud muumia mehest, kes elas ajavahemikus 3400 kuni 3100 eKr, leiti Ötztali Alpidest Söldeni lähedalt. Tänapäeval tuntud Sölden kasvas välja 20 ehitisest 13. sajandil. Üks nendest ehitistest, mis on siiani alles, on Berghof. Ehitist Berghofi paigas on esmamainitud 1370. aastal. 1588. aastal on Berghofi loetletud St. Petersbergi lossi ürikus kui üht algset talukohta. Maja kasutatakse nüüd külaliste majutamiseks. Postkaart Söldenist Berghofiga (u 1920) Berghof, algne talu Rahvaarvu paisutavad turistid, kellest 15 000 on võimalik majutada. Turistide ööbimistega üle 2 miljoni aastas on vald Austria turismisihtkohana Viini ja Salzburgi järel alles kolmas. Sölden on kaotanud natuke oma endisest väikeküla võlust, kuid viimastel aastatel on paranenud muud vaatamisväärsused. Hochsöldenis (2090 m kõrgusel) on viis neljatärnihotelli. Sölden on ka populaarne suusakeskus ja võõrustab korrapäraselt hooaegade esimesi maailma karikasarja etappe; suurslaalom nii meestele kui ka naistele on tavaliselt kavandatud oktoobri lõpuks Rettenbachi liustikule. Kõrgus: 1350 m (Söldeni küla) – 3250 m Tõstukeid: 33 Maapind: 146 km kokku – (62 km punane, 51 km sinine, 27 km must, 6 km suusarada). https://www.statistik.at/blickgem/blick1/g70220.pdf Soelden.com – ametlik turismisait Ski-Austria – Soelden Skiing soelden.tirol.gv.at
Vääristubakas

Vääristubakas ehk virgiinia tubakas ehk türgi tubakas ehk tubakas (Nicotiana tabacum) on maavitsaliste sugukonna tubaka perekonda kuuluv mitmeaastaste rohttaimede liik.  Pikemalt artiklis Tubaka lehed Droogina kasutatakse kuivatatud tubaka lehti (Nicotianae folium). Tubakat on, koos neuroleptikumidega, kasutatud närvisüsteemihäiretega laste ravimisel. Raviannustes tõstab tubakas mao limaskesta sekretoorset aktiivsust ja tõstab vererõhku. Tubakas võeti ametliku ravimina Briti farmakopöasse 1885.aastal. Ain Raal,"Maailma ravimtaimede entsüklopeedia", lk 606, Tallinn: Eesti Entsüklopeediakirjastus, 2010 Vääristubakas andmebaasis eElurikkus
Käitis (keskkonnaõigus)

Käitis on saastuse kompleksse vältimise ja kontrollimise seaduse järgi paikne tehniline üksus, milles tootmine toimub keskkonnakompleksluba vajavas tegevusvaldkonnas ning tegevuskohas tootmisega otseselt liituvas ja tehnilist seost omavas muus tegevusvaldkonnas, mis võib mõjutada heite ja saastuse hulka. Samas seaduses nimetatakse käitise valdajat või selle kasutajat käitajaks. Saastuse kompleksse vältimise ja kontrollimise seadus [1] (redaktsiooni jõustumise kuupäev 01.01.2012)
Sölden

Sölden on asula Austrias Tirooli liidumaal, Söldeni valla keskus. See paikneb 1368 m kõrgusel merepinnast. 2011. aastal elas seal 2378 inimest. Seal tegutseb talispordikeskus, kus korraldatakse igal aastal maailma karikasarja etappe mäesuusatamises.
Liina Raud

Liina Raud (varem Vahter; sündinud 18. mail 1988) on eesti näitleja ja juuksur. Ta kasvas üles Türil ja lõpetas Türi Gümnaasiumi. Sealhulgas õppis ühe õppeaasta (2005–2006) vahetusõpilasena Taanis Kopenhaageni avatud gümnaasiumis ja aastatel 2006–2007 oli Türi Gümnaasiumi õpilasesinduse president. 2010. aastal lõpetas ta Tallinna Tööstushariduskeskuse juuksuri erialal ja töötas Tallinnas Fahle ilusalongis. Sama aasta 2010. aasta detsembris võitis ta koos Mairold Millertiga telesaate "Tantsud tähtedega". 2023 Detsembris lõpetas Liina Columbia College Chicago ning pälvis Magna cum Laude aukirja. Detsembris 2010 astus ta Sotsiaaldemokraatlikku Erakonda ning kandideeris 2011. aasta Riigikogu valimistel Harju- ja Raplamaal. Ta sai 512 häält. 2014. aasta Euroopa Parlamendi valimistel sai ta Sotsiaaldemokraatliku Erakonna nimekirjas 1072 häält, millega valituks ei osutunud. 2015. aasta Riigikogu valimistel kandideeris Liina Raud SDE nimekirjas Järva- ja Viljandimaal. Maist 2011 kuni maini 2013 oli Raud MTÜ Noored Sotsiaaldemokraadid asepresident. 2010–2011 "Elu keset linna" – Eeva 2012–2013 "Ühikarotid" – Viktoria "Vika" 2013. märtsis abiellus Liina Vahter muusiku ja ajakirjaniku Mihkel Rauaga. Neil on tütar Mirjam ja poeg Joosep. Pere kolis Ameerikasse 2016. aasta lõpus. Paari kooselu sai läbi 2021. aasta novembris. Liina Raud jäi lastega elama Chicagosse, ta töötab 2022. aasta seisuga juuksurina ja õpib Columbia kolledžis fotograafiat. 2023 lõpetas ta Columbia College Chicago BA in Photography Magna cum Laude aukirjaga. 2024 aasta alguses lõi Liina Chicagos kunstigalerii Raud Fine Art Gallery ning töötab fotograafina. Liina Vahter liitus sotsiaaldemokraatliku erakonnaga, Elu24, 30. detsember 2010. Tantsusaate toimik: kes on tantsustaar Liina Vahter?, Elu24, 14. september 2010. "Tantsud tähtedega" neljanda hooaja võitsid Liina ja Mairold!, Elu24, 5. detsember 2010. Liina Vahter liitus sotsidega ja kandideerib riigikokku, Delfi, 30. detsember 2010. http://ep2014.vvk.ee/mandates.html "Noorsotsid valisid Liina Vahteri asepresidendiks, Õhtuleht, 8. mai 2011. "Mihkel Raud abiellus Liina Vahteriga, Õhtuleht, 9. märts 2013. Anna-Maria Veidemann-Makko Mihkel ja Liina Raud on lõplikult lahus! Mihkel: meie edasised suhted on sõbralikud lapsevanemate omad Kroonika/Delfi, 26.11.2021. Kelly Kipper. USAs elav Liina Raud: toetusin palju oma elus ja otsustes abikaasale Anne ja Stiil / Delfi, 28.09.2022.
Levi (Soome)

Levitunturi (lühendatult Levi) on tundur ja suusakeskus Soomes Kittilä vallas. Levi on Soome suurim suusakeskus. Kõrgus on 531 m merepinnast. Suusakeskuse tegevus toimub põhiliselt talvel. Levil tegutseb Soome suurim suusakool. Levil on ka kaks Soome kolmest gondeltõstukist. Levil korraldatakse igal aastal mäesuusatamise maailma karikasarja etappe slaalomis. Levi koduleht Ski.fi